Diari Oficial de la Generalitat Valenciana


Sumari del DOGV 5769, del 23-05-2008 (2008/6376)

RESOLUCIÓ de 9 de maig de 2008, de la consellera d'Agricultura, Pesca i Alimentació, per la qual s'establix l'import global màxim, per a l'exercici 2008, de les ajudes acollides al Reial Decret 1517/2007, de 16 de novembre, pel qual s'establix un règim temporal d'ajudes al sector pesquer, per al manteniment de la competitivitat de l'activitat pesquera, acollides al règim de minimis.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5769

Data del DOGV
:   23-05-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/6376


Data del document
:   09-05-2008

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * competitivitat
    * flota pesquera
    * ajuda pública
    * suport econòmic
    * gestió de la pesca
    * indústria pesquera
    * política pesquera

RESOLUCIÓ de 9 de maig de 2008, de la consellera d'Agricultura, Pesca i Alimentació, per la qual s'establix l'import global màxim, per a l'exercici 2008, de les ajudes acollides al Reial Decret 1517/2007, de 16 de novembre, pel qual s'establix un règim temporal d'ajudes al sector pesquer, per al manteniment de la competitivitat de l'activitat pesquera, acollides al règim de minimis. [2008/6376]  
El Reial Decret 1517/2007, de 16 de novembre (BOE núm. 289, de 03.12.2007), establix un règim temporal d'ajudes al sector pesquer, per al manteniment de la competitivitat de l'activitat pesquera, acollides al règim de minimis.  
Per Resolució de 27 de desembre de 2007, de la consellera d'Agricultura, Pesca i Alimentació, es va establir el termini de presentació de sol·licituds d'ajudes acollides al Reial Decret 1517/2007, esta normativa establix l'objecte, els beneficiaris, la quantia, la tramitació, la resolució, el pagament i el finançament d'estes ajudes basant-se en la competència estatal en matèria d'ordenació del sector pesquer.  
Vista la generació d'un crèdit per un import de 5.138.561,24 euros, en l'aplicació pressupostària 04.29.73.5282.527.53.1. Codi comptable T6169.  
Conforme a l'article 47.11 del text refós de la Llei d'Hisenda Pública de la Generalitat Valenciana aprovat pel Decret Legislatiu de 26 de juny de 1991, del Consell, que exigix que en les bases reguladores de la concessió de subvencions s'indique l'import global màxim destinat a estes.  
Per les raons exposades, en l'exercici de les funcions que tinc atribuïdes, resolc:  
Primer  
L'import global màxim, en l'exercici 2008, per a les ajudes al sector pesquer, per al manteniment de la competitivitat de l'activitat pesquera, acollides al règim de minimis, quedarà fixat en 5.138.561,24 euros. Línia codi comptable T6169.  
Segon  
Les ajudes regulades per les disposicions de la present orde es tramitaran d'acord amb les seues pròpies bases reguladores i, subsidiàriament, per allò que es disposa en la Llei 38/2003, de 17 de novembre, General de Subvencions, i en la Llei 30/1992, de Règim Jurídic de les Administracions Públiques i del Procediment Administratiu Comú.  
Tercer  
Este acte posa fi a la via administrativa i contra este es pot interposar, potestativament, recurs de reposició davant de la consellera d'Agricultura, Pesca i Alimentació en el termini d'un mes, comptat des de l'endemà de la notificació, o impugnar-se directament davant de l'orde jurisdiccional per mitjà de la interposició de recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, des de l'endemà de la notificació, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa.  
València, 9 de maig de 2008.- La consellera d'Agricultura, Pesca i Alimentació: Maritina Hernández Miñana.